ທ່ານໂອບາມາ ຂໍຮ້ອງໃຫ້ ສະພາຮັບຜ່ານ ຮ່າງກົດໝາຍ ຕັດພາສີເງິນເດືອນ (ເບິ່ງວີດີໂອ)
ປະທານາທິບໍດີໂອບາມາ ຮຽກຮ້ອງໃຫ້ ລັດຖະສະພາສະຫະລັດ ຮັບຜ່ານຮ່າງກົດໝາຍ ຕໍ່ອາຍຸໃນການຕັດພາສີເງິນເດືອນ
ປະທານາທິບໍດີສະຫະລັດທ່ານບາຣັກ ໂອບາມາ ຮຽກຮ້ອງໃຫ້ລັດຖະສະພາສະຫະລັດໃຫ້ ການອະນຸມັດໂດຍໄວ ກ່ຽວກັບການຕໍ່ອາຍຸການຕັດພາສີເງິນເດືອນແກ່ພວກຄົນງານທີ່ເປັນ ຊົນຊັ້ນກາງ ເພື່ອຫຼີກລ້ຽງບໍ່ໃຫ້ມີການຂຶ້ນພາສີ ໃນທ້າຍເດືອນນີ້ ໃນລະຫວ່າງການກ່າວຄຳປາໄສປະຈຳສັບປະດາຂອງທ່ານ ໃນວັນເສົາມື້ນີ້ ປະທານາທິບໍດີ ໂອບາມາ ໄດ້ຊຸກຍູ້ໃຫ້ປະຊາຊົນຊາວອາເມຣິກັນ ຕິດຕໍ່ໄປຫາພວກຜູ້ແທນເຂົາເຈົ້າເພື່ອໃຫ້ ການສະໜັບສະໜຸນຕໍ່ການຕັດພາສີ ໃຫ້ແກ່ຊາວອາເມຣິກັນ 160 ລ້ານຄົນນັ້ນ ປະທານາທິບໍດີໂອບາມາກ່າວວ່າຄອບຄົວທີ່ມີລາຍໄດ້ 50,000 ໂດລາອາດປະຢັດຫຼືທ້ອນ ເງິນໄດ້ 1,000 ໂດລາຕໍ່ປີ ຈາກການຕໍ່ອາຍຸການຕັດພາສີດັ່ງກ່າວ ປະທານາທິບໍດີໂອບາ ມາກ່າວຕື່ມວ່າ ການປ່ອຍໃຫ້ມີການຂຶ້ນພາສີນັ້ນອາດຈະເປັນການທຳລາຍໂຕເອງໃນການ ຟື້ນໂຕຄືນຂອງເສດຖະກິດ ໃນຄຳປາໄສຕອບຂອງພັກຣີພັບບລີກັນ ຜູ້ປົກຄອງລັດເວີຈີເນຍ ທ່ານ Bob McDonnell ເວົ້າວ່າທ່ານຄາດວ່າຮ່າງງົບປະມານຂອງປະທານາທິບໍດີໂອບາມາທີ່ຖືກສົ່ງໄປໃຫ້ລັດຖະສະ ພາໃນມື້ວັນຈັນຈະມີການຂຶ້ນພາສີຮວມຢູ່ນຳຊຶ່ງຈະສ້າງຄວາມເສຍຫາຍໃຫ້ແກ່ການສ້າງວຽກ ເຮັດງານທຳ ນອກນັ້ນທ່ານ McDonnell ຍັງໄດ້ກ່າວຊົມເຊີຍຕໍ່ອັນທີ່ທ່ານເອີ້ນວ່າ ຄວາມ ສຳເລັດຂອງພວກຜູ້ປົກຄອງລັດພັກຣີພັບບລີກັນໃນການຫຼຸດພາສີ ແລະສ້າງບັນຍາກາດເພື່ອ ຊ່ອຍທຸລະກິດສ້າງວຽກການເຮັດນັ້ນ